

**คำสั่ง ตรวจคนเข้าเมืองจังหวัดปทุมธานี**

**ที่ /2567**

**เรื่อง มอบหมายการปกครองบังคับบัญชาเพื่อเสริมสร้างความประพฤติ**

**และวินัยข้าราชการตำรวจ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามคำสั่งสำนักงานตำรวจแห่งชาติ (กรมตำรวจเดิม) ที่ 1212/2537 ลงวันที่ 1 ตุลาคม 2537 และที่แก้ไขเพิ่มเติมโดยคำสั่งที่ 1332/2540 ลง 2 ธันวาคม 2540 และ คำสั่ง ตรวจคนเข้าเมืองจังหวัดปทุมธานี ที่ 14 /2567 ลงวันที่ 18 มีนาคม 2567 เรื่อง กำหนดลักษณะงานและการมอบหมายหน้าที่ความรับผิดชอบในการปฏิบัติราชการ ให้กำกับ ดูแลผู้ใต้บังคับบัญชาอย่างใกล้ชิดและเคร่งครัด การปกครองบังคับบัญชาตามสายงานให้เป็นไปด้วยความเรียบร้อย มีประสิทธิภาพ โดยการปฏิบัติตนเป็นแบบอย่างที่ดีเสริมสร้างและพัฒนาให้ผู้ใต้บังคับบัญชามีวินัย จัดให้มีการฝึกอบรม การสร้างขวัญและกำลังใจ การจูงใจหรือการอื่นใดในอันที่จะเสริมสร้างและพัฒนาทัศนคติผู้ใต้บังคับบัญชาเพื่อป้องกันมิให้ผู้ใต้บังคับบัญชากระทำผิดวินัย โดยการเอาใจใส่ สังเกตการณ์ ขจัดเหตุที่อาจก่อให้เกิดการกระทำผิดวินัยในเรื่องอันอยู่ในวิสัยที่จะดำเนินการป้องกันตามควร  
แก่กรณี ให้ดำเนินการทางวินัยแก่ผู้ใต้บังคับบัญชาทันทีเมื่อปรากฏกรณีมีมูลควรกล่าวหาว่าผู้ใต้บังคับบัญชาผู้ใดกระทำผิดวินัยโดยมีพยานหลักฐานในเบื้องต้นอยู่แล้ว กรณีข้าราชการตำรวจถูกฟ้องคดีอาญาหรือต้องหาว่ากระทำผิดอาญาให้ปกครองดูแลผู้ใต้บังคับบัญชาด้วยความเที่ยงธรรมเสมอกัน ในการพิจารณาบำเหน็จความชอบและการแต่งตั้งโยกย้ายต้องพิจารณาดำเนินการด้วยความเป็นธรรม ตามกฎเกณฑ์ของสำนักงานตำรวจแห่งชาติโดยเคร่งครัด หากพบว่าผู้ใต้บังคับบัญชาคนใดในปกครองบังคับบัญชากระทำผิดเกี่ยวกับอาญาหรือทางวินัยหรือมีพฤติการณ์ที่ไม่เหมาะสมหรืออาจก่อให้เกิดความเสียหายให้รีบดำเนินการตามอำนาจหน้าที่ นั้น

เพื่อให้มาตรการควบคุมและเสริมสร้างความประพฤติและวินัยข้าราชการตำรวจ ตรวจคนเข้าเมืองจังหวัดปทุมธานี กองบังคับการตรวจคนเข้าเมือง 3 บังเกิดผลในทางปฏิบัติอย่างจริงจัง จึงมอบหมายการปกครองบังคับบัญชา ควบคุม กำกับ ดูแล โดยให้ข้าราชการตำรวจในสังกัดที่ได้รับมอบหมายตามเอกสารแนบท้ายคำสั่งนี้ ถือปฏิบัติ

ให้ยกเลิกคำสั่งที่เกี่ยวข้องกับการมอบหมายการปกครองบังคับบัญชาซึ่งได้ออกไว้ก่อนคำสั่งนี้ทั้งหมดและให้ถือปฏิบัติตามคำสั่งนี้แทน

ทั้งนี้ ตั้งแต่วันที่ มีนาคม พ.ศ.2567 เป็นต้นไป

สั่ง ณ วันที่ มีนาคม พ.ศ.2567

ว่าที่ พันตำรวจเอก

(ดุสิต จิตรขุนทด)

ผู้กำกับการตรวจคนเข้าเมืองจังหวัดปทุมธานี

พ.ต.ท.หญิง.............................................ลง ........./มี.ค./67

ว่าที่ พ.ต.ท.หญิง.................................ลง ........./มี.ค./67

ร.ต.อ.หญิง...........................................ลง ........./มี.ค./67